**VÝZVA NA PREDKLADANIE PONÚK**

**v zákazke s nízkou hodnotou zadávanej v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov**

**Verejný obstarávateľ: Základná škola s materskou školou, Makov 264, 023 56 Makov**

IČO: 42388104

Kontaktné miesto (miesta): Makov 264, 023 56 Makov

Kontaktná osoba: Mgr. Elena Rusňáková

Telefón: 041/4364373

E-mail: zsmakov@centrum.sk

Adresa hlavnej stránky verejného obstarávateľa (URL): https://skolamakov.edupage.org/

**1. Názov zákazky** ,,Vybudovanie exteriérovej ekoučebne“

**2. Druh zákazky a miesto uskutočňovania stavebných prác, dodania tovarov alebo poskytovania služieb:**

 Zákazka zadávaná podľa § 117 zákona č. č. 343/2015 Z. z. o verejnom obstarávaní a o zmene a doplnení niektorých zákonov

 Druh zákazky: Stavebné práce

 Miesto dodania predmetu zákazky: Pozemok CKN 267/1

**3. Stručný opis zákazky:**

Verejný obstarávateľ vyhlasuje zákazku, predmetom ktorej je: Vybudovanie exteriérovej ekoučebne podľa projektovej dokumentácie, ktorú vypracoval Ing. Marián Jurga a predloženého výkazu výmer

Podrobný opis predmetu obstarávania (projektová dokumentácia) tvorí prílohu č. 1 k tejto výzve, bližšie podmienky dodania predmetu obstarávania sú vymedzené v návrhu zmluvy, ktorý tvorí prílohu č. 2 k tejto výzve. Prílohu č. 3 tvorí výkaz výmer.

Uchádzač musí predložiť ponuku **na celý predmet zákazky** v požadovanom rozsahu, obsahu a kvalite a za podmienok uvedených v tejto zmluve aj jej prílohách. Nie je prípustné rozdelenie predmetu zákazky.

Neumožňuje sa predložiť variantné riešenie. Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

**4. Predpokladaná hodnota zákazky bez DPH:** 17 223,77 EUR

**5. Trvanie zmluvy alebo lehota dodania**

Verejný obstarávateľ požaduje, aby bol predmet zákazky odovzdaný verejnému obstarávateľovi v termíne do 90 dní odo dňa doručenia objednávky alebo nadobudnutia účinnosti zmluvy medzi verejným obstarávateľom a úspešným uchádzačom.

**6.Podmienky účasti, obsah ponuky**

6.1. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) zákona o verejnom obstarávaní alebo ak u neho existuje dôvod na vylúčenie podľa § 40 ods. 6 písm. f) zákona o verejnom obstarávaní. Ustanovenie § 11 zákona o verejnom obstarávaní týmto nie je dotknuté.

**Tohto verejného obstarávania sa teda môže zúčastniť len ten, kto spĺňa tieto podmienky účasti týkajúce sa osobného postavenia:**

1. Je oprávnený dodávať tovar, uskutočňovať stavebné práce alebo poskytovať službu. Túto podmienku účasti preukáže doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.

*Za účelom preukázania tejto podmienky sa vyžaduje predloženie fotokópie dokladu o oprávnení dodávať tovar, uskutočňovať stavebné práce alebo poskytovať službu,**ktorý zodpovedá predmetu zákazky****.*** *U právnických osôb napr. výpis z obchodného registra, u fyzických osôb napr. výpis zo živnostenského registra. Avšak, uvedené (doklad o oprávnení dodávať tovar, uskutočňovať stavebné práce alebo poskytovať službu) sa nevyžaduje (a uchádzač nebude v prípade nepredloženia vylúčený) v prípade, ak má uchádzač aktuálny zápis vo verejne prístupnom registri na stránke* [*www.orsr.sk*](http://www.orsr.sk) *alebo* [*www.zrsr.sk*](http://www.zrsr.sk) *alebo* [*www.uvo.gov.sk*](http://www.uvo.gov.sk) *alebo v inom, verejne prístupnom registri, vedenom v slovenskom alebo českom jazyku. V tomto prípade si oprávnenie uchádzača realizovať predmet zákazky overí verejný obstarávateľ. Odporúča sa v tomto prípade uviesť v ponuke link na overenie dokladu o oprávnení podnikať, ktoré sú predmetom tejto zákazky.*

1. Nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Túto podmienku účasti uchádzač nepreukazuje, ale v prípade, ak verejný obstarávateľ zistí, že uchádzač má uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, bude vylúčený.

Úrad vedie zoznam hospodárskych subjektov, ktorí preukázali splnenie podmienok účasti osobného postavenia podľa § 32 ods. 1 písm. a) až f) a ods. 2, 4 a 5 zákona č. 343/2015 Z. z. o verejnom obstarávaní a o zmene a doplnení niektorých zákonov a ktorí o zapísanie do zoznamu hospodárskych subjektov požiadali. Hospodársky subjekt vo verejnom obstarávaní môže preukázať splnenie podmienok účasti osobného postavenia podľa prvej vety zápisom do zoznamu hospodárskych subjektov.

6.2 **Súčasťou ponuky uchádzača teda musí byť:**

1. návrh zmluvy, ktorý bude zohľadňovať tieto súťažné podmienky - výzvu (vzor zmluvy tvorí prílohu č. 2 k tejto výzve) v troch vyhotoveniach. Všetky tri vyhotovenia zmluvy musia byť podpísané oprávneným zástupcom (zástupcami) uchádzača. Na tomto obsahu návrhu zmluvy verejný obstarávateľ trvá a považuje návrh za nemenný a záväzný. Do návrhu doplní uchádzač svoje identifikačné údaje a cenu za predmet zákazky a podpíše ho oprávnená osoba uchádzača. V prípade, ak uchádzač nedodrží text návrhu zmluvy, na ktorom verejný obstarávateľ trvá alebo vôbec nepredloží návrh zmluvy, nebude táto ponuka zahrnutá do vyhodnotenia.
2. vypracovaný výkaz výmer. Nie je prípustné prehadzovať jednotlivé položky rozpočtu. Všetky položky rozpočtu musia byť nacenené.

Celá ponuka, tiež doklady a dokumenty v nej predložené musia byť vyhotovené **v slovenskom jazyku alebo českom jazyku**. Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnom obstarávaní v pôvodnom jazyku a súčasne musia byť doložené prekladom do slovenského jazyka, okrem dokladov v českom jazyku. V prípade zistenia rozdielov v obsahu predložených dokladov je rozhodujúci úradný preklad v slovenskom jazyku.

**7. Kritériá na vyhodnotenie ponúk -** Najnižšia cena celkom za celý predmet obstarávania*.*

Verejný obstarávateľ vyberie spomedzi predložených ponúk ako úspešnú tú ponuku, ktorá splní podmienky určené verejným obstarávateľom a bude mať najnižšiu cenu celkom za celý predmet obstarávania. T. z., že jediným kritériom na vyhodnotenie ponúk je cena celkom za celý predmet obstarávania.

Uchádzačom navrhovaná zmluvná cena musí byť vyjadrená v Eurách. Navrhovanú cenu je potrebné určiť najviac na 2 desatinné miesta. Ak uchádzač určí jeho ponukovú cenu/ceny len na jedno desatinné miesto, platí, že na mieste druhého desatinného čísla je číslica 0.

Uchádzač navrhovanú zmluvnú cenu uvedie v zložení:

- navrhovaná zmluvná cena bez DPH,

- výška DPH ( ak nie je platcom DPH uvedie 0,- € DPH) a upozorní na túto skutočnosť,

- navrhovaná zmluvná cena vrátane DPH.

Navrhovanú cenu predmetu zmluvy nie je možné navýšiť počas trvania zmluvy v dôsledku registrácie úspešného uchádzača za platiteľa DPH.

**8. Lehota na predkladanie ponúk uplynie:** 23. 07. 2021 o 9:00 hod.

Ponuku, ktorá bude vyhotovená v súlade s  touto výzvouje potrebné doručiť verejnému obstarávateľovi (osobne – počas prevádzkových hodín verejného obstarávateľa alebo poštou, prípadne kuriérom) pred uplynutím lehoty na predkladanie ponúk na adresu:

Základná škola s materskou školou, Makov 264, 023 56 Makov, Slovenská republika

Prevádzkové/úradné hodiny verejného obstarávateľa pre potreby tejto súťaže sú:

Pracovné dni: Pondelok – Piatok od 07:00 hod. do 15:00 hod.

V prípade, že uchádzač predloží ponuku prostredníctvom pošty, iného doručovateľa alebo osobne, je rozhodujúci termín (t. z. hodina a deň) doručenia ponuky verejnému obstarávateľovi. Verejný obstarávateľ nenesie zodpovednosť za oneskorené doručenie ponuky (napr. poštou, kuriérom a pod.). T. z. v momente uplynutia lehoty na predkladanie ponúk musí byť ponuka skutočne doručená verejnému obstarávateľovi (nestačí odovzdanie na prepravu a pod.). Ponuky doručené po uplynutí tejto lehoty nebudú zahrnuté do súťaže a nebudú teda vyhodnocované.

*Ponuky možno spolu s naskenovaným dokladom o tom, že uchádzač je oprávnený dodávať tovar, poskytovať službu alebo uskutočňovať práce, ktorý zodpovedá predmetu zákazky v súlade s bodom 6.1 tejto výzvy vo vyššie uvedenej lehote na predkladanie ponúk posielať aj na adresu: zsmakov@centrum.sk s označením predmetu: Ponuka - ,,Vybudovanie exteriérovej ekoučebne“*

**9. Podmienky vyhodnotenia ponúk**

* 1. **Oznámenie o výsledku vyhodnotenia ponúk, uzatvorenie zmluvného vzťahu**
* Verejný obstarávateľ bude informovať o výsledku vyhodnotenia ponúk všetkých uchádzačov.
* Obstarávateľ Základná škola s materskou školou môže zrušiť túto súťaž pred podpisom zmluvy z akéhokoľvek dôvodu, bez nároku dodávateľa na náhradu vzniknutých nákladov, resp. prípadnej škody.
	1. **Náklady na ponuku:**

Všetky výdavky spojené s prípravou a predložením ponuky znáša uchádzač bez akéhokoľvek finančného nároku voči verejnému obstarávateľovi, bez ohľadu na výsledok súťaže.

Ponuky doručené na adresu verejného obstarávateľa a predložené v lehote na predkladanie ponúk sa uchádzačom nevracajú. Zostávajú ako súčasť dokumentácie o súťaži

**10. Ďalšie informácie**

10.1 Ponuky sú viazané v lehote minimálne do 31. 08. 2021

10.2 Všetky výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi.

10.3 V prípade, ak počas lehoty viazanosti ponúk odstúpi úspešný uchádzač od ponuky, resp. od uzavretia zmluvy s verejným obstarávateľom, vyhradzuje si verejný obstarávateľ právo uzavrieť zmluvu s uchádzačom, ktorý sa umiestnil v hodnotení ponúk ako ďalší v poradí z ostatných vyhodnocovaných ponúk – t. z. spomedzi neúspešných uchádzačov. V tomto prípade má teda verejný obstarávateľ právo (nie povinnosť) uskutočniť nové vyhodnotenie ponúk.

V  Makove, dňa 15. 07. 2021

 ....................................................

 Mgr. Elena Rusňáková

 riaditeľka školy